Dis mos maar menslik om bietjie te spog en SA Vryskutskrywer is geen uitsondering nie! So, wees so 'n bietjie toegeeflik as ons 'n hoekie van ons webwerf aan studente en kliënte se kommentaar en suksesverhale afstaan ...
Essie Bester: Ek wil net weer dankie sê vir al jou hulp tydens my kursus in tydskrifjoernalistiek. Ek dink dis net regverdig dat ek my artikel oor kuberveiligheid (waarin jy ook ’n reuse aandeel het) vir jou aanstuur. Dit verskyn in die Augustus-uitgawe van Rooi Rose wat dié week op die rakke is. Ek geniet die skrywery terdeë en het al ’n paar vir Vrouekeur gedoen en selfs vir Die Burger. Tussen-in waag ek my hand aan ’n novelette, doen ook bietjie vertaalwerk en het al selfs ’n navorsingsverslag se taalversorging hanteer. Dit was nogal ’n uitdaging aangesien dit oor rugby gehandel het - ’n sport waarvan ek bitter min weet! Tydskrifjoernalistiek+ Teksredigering
Adele van Zyl: Dit is ‘n pragtige sertifikaat! Baie dankie SA Vryskutskrywer. Dit help vir seker met die selfvertroue en trots voel. Blitskursus: Rubriekskryf
Marie Smit: Die kursus het vir my hopeloos te gou verby gegaan en was 'n groot lekkerte waartydens ek baie geleer het. Proeflees
Lizette: Ek wil jou net bedank. My dogter het gister die public speaking gewen en sy het die hoogste punt gekry van die 29 sprekers wat deelgeneem het! Nogmaals baie baie dankie. Ek “reserveer” sommer weer my plek vir volgende jaar as dit reg is met jou! Huiswerkhulp
Jenny: Baie dankie vir jou uitmuntende diens. Ons sal jou definitief weer nader vir ‘n volgende projek. Verskriklik dankie vir die ongelooflike werk wat jy binne so 'n kort tydjie bemeester het. Huiswerkhulp
Helaine Langenhoven: Jy maak my dag, my naweek en moontlik my jaar! So baie dankie vir die mooiste terugvoering! Ek dank Abba dat Hy jou gekies het om my toesighouer te wees. Ek was voorbereid op enige uitslag... het regtig nie geweet wat om te verwag nie. Nogmaals dankie! Christelike joernalistiek
Thys du Preez: Ek bluf myself nie: 'n mens sien nie jou eie foute raak nie. Die beste skrywers maak op redakteurs staat. Ek is nie spyt dat ek hierdie kursus geloop het nie - ek het baie (maak dit dêm baie) geleer.
2. Verhale bestaan uit karakters, NIE gebeure nie. (Jy noem die middeleeuse skrywer wat dit gesê het.)
en nog vele meer - ek sal al die lesings weer moet deurwerk as ek 'n behoorlike lys wil saamstel. Dis dalk nie 'n slegte idee nie. En ek het dit baie geniet. Soveel dat ek spyt is dis klaar. ABC van Kortverhale
Marie Schoeman (Praktiese kursus in Artikels skryf) kom derde uit 250 inskrywings in 'n skryfwedstryd deur Huisgenoot aangebied.